Ordonanța de plată este o modalitate mai rapidă de recuperare a creanțelor certe, lichide și exigibile, prin intermediul instanței. Conform art. 1014 Cod de pr. Civilă ordonanța de plată constă „în obligaţii de plată a unor sume de bani care rezultă dintr-un contract civil, inclusiv din cele încheiate între un profesionist şi o autoritate contractantă, constatat printr-un înscris ori determinate potrivit unui statut, regulament sau altui înscris, însuşit de părţi prin semnătură ori în alt mod admis de lege”. Înainte de a sesiza instanța, creditorul trebuie să comunice debitorului printr-un executor judecătoresc sau prin scrisoare recomandată cu valoare declarată și confirmare de primire, o somație prin care îi va pune în vedere suma datorată pe care trebuie sa o achite în termen de 15 zile de la primire. În cazul în care debitorul refuză să plătească în decurs de 15 zile, creditorul poate înainta cererea privind ordonanța de plată la instanța competentă. Puteți citi mai multe despre ordonanța de plată aici.